Konverents algas mõni minut pärast  kella 11 Tõravere peahoone konverentsisaalis. Tõravere Observatooriumi direktor Laurits Leedjärv juhatas konverentsi sisse mõne huvitava parafraseeringu ja ütlusega, näiteks: "Ei saa me läbi ilmata, ilm ei saa läbi ilmajaamata ja sealt edasi observatooriumita." Mis kõik on ka tõsi. Samuti tõdes ta, et päike on ikka põhiline tegija.